| **Aleksandras Heigasangl. *Alexander Haig*** |
| --- |
| 59-asis JAV valstybės sekretorius |
|  |
| Gimė | 1924 m. gruodžio 2 d.Bala Kinvudas, Pensilvanija, JAV |
| Mirė | 2010 m. vasario 20 d. (85 metai)Baltimorė, Merilandas, JAV |
| Palaidotas (-a) | Arlingtono nacionalinės kapinės |
| 59-asis JAV valstybės sekretorius |
| Ėjo pareigas | 1981 m. sausio 22 d. – 1982 m. liepos d. |
| Ankstesnis | Edmund Muskie |
| Vėlesnis | George Shultz |
|  |
| Pareigos | JAV valstybės sekretorius |
| Partija | JAV respublikonų partija |
|  |
| Alma mater | Vest Pointas |
|  |
|  **Vikiteka** | Alexander Haig |
| Parašas |
|  |

**Aleksandras Heigas** (angl. *Alexander Haig*, 1924 m. gruodžio 2 d. – 2010 m. vasario 20 d.) – Jungtinių Valstijų politikas, generolas, Valstybės sekretorius.

Biografija
----------

Gimė Respublikonų partijos teisininko trijų vaikų šeimoje *Bala Cynwyd* vietovėje Pensilvanijos valstijos pietryčiuose. 1942 m. baigė Ardmoro vidurinę mokyklą. 1947 m. baigė studijas JAV karo akademijoje. Karo tarnybą pradėjo Kanzase, vėliau tarnavo Kentukyje ir Japonijoje dislokuotuose JAV pajėgose. 

Prasidėjus Korėjos karui, tarnavo JAV generolo D. Makarturo štabe. Vėliau tęsė tarnybą JAV sausumos pajėgų X korpuso štabe, dalyvavo keliuose karo mūšiuose. 1955 m. baigė verslo administravimo studijas Kolumbijos verslo mokykloje. Nuo 1958 m. iki 1959 m. tarnavo JAV pajėgose Europoje. 1961 m. baigė tarptautinių santykių studijas Džordžtauno universitete. Iki 1966 m. tarnavo įvairiuose JAV pajėgų štabuose. 1966 m. paskirtas vadovauti 1-osios pėstininkų divizijos, kovojusios Vietname, batalionui. Karo metu pakeltas į pulkininkus, pasižymėjo keliuose mūšiuose; vėliau buvo paskirtas 1-osios divizijos brigados vadu. 1969 m. pradėjo dirbti JAV nacionalinio saugumo patarėjo H. Kisindžerio kariniu padėjėju. 1969 m. jam suteiktas brigados generolo laipsnis. 1970 m. paskirtas JAV nacionalinio saugumo patarėjo pavaduotoju. 1972 m. pakeltas į generolus majorus. Nuo 1973 m. iki 1974 m. Baltųjų rūmų aparato vadovas. Votergeito skandalo metu atliko svarbų vaidmenį, leidusį tuo metu funkcionuoti JAV prezidento administracijai, taip pat derybose, kurių metu prezidentas R. Niksonas atsistatydino, o šias pareigas perėmė Dž. Fordas. Nuo 1974 m. iki 1979 m. NATO Jungtinių ginkluotųjų pajėgų Europoje vadas. 1979 m. birželio 25 d. Monse Vokietijos teroristinė grupuotė *Raudonosios armijos frakcija* įvykdė nesėkmingą pasikėsinimą prieš A. Heigą.

1981 m. naujasis JAV prezidentas R. Reiganas paskyrė A. Heigą Valstybės sekretoriumi. 1982 m. balandžio mėnesį, dar iki Folklandų karo, A. Heigas nesėkmingai bandė sutaikyti Argentiną ir Jungtinę Karalystę, o karo veiksmams prasidėjus, pareiškė, kad JAV uždraus parduoti Argentinai ginklus ir suteiks materialinę paramą Jungtinei Karalystei. Buvo Prezidento R. Reigano politikos, kuria siekta stabdyti SSRS ekspansionizmą, iniciatorius. Dėl nesutarimų su kitais Prezidento R. Reigano administracijos nariais, 1982 m. birželio 25 d. atsistatydino iš pareigų. Nesėkmingai bandė dalyvauti 1988 m. JAV Prezidento rinkimuose. 1992 m. išleido atsiminimų knygą. Mirė 2010 m. vasario 20 d.

| Politinis postas |
| --- |
| Prieš tai:**Edmund Muskie** | **JAV valstybės sekretorius**1981 – 1982 | Po to:**George Shultz** |

Šaltiniai
---------

1. ↑  *Haig Alexander Meigs (Aleksandras Megsas Heigas)*. Visuotinė lietuvių enciklopedija, T. VII (Gorkai-Imermanas). – Vilnius: Mokslo ir enciklopedijų leidybos institutas, 2005. 340-341 psl.
2. ↑   Alexander Haig obituary
3. ↑   Lessons of the Forgotten War
4. ↑   Alexander M. Haig Jr. 85, Forceful Aide to 2 Presidents, Dies
5. ↑   German Guilty in '79 Attack At NATO on Alexander Haig
6. ↑   US wanted to warn Argentina about South Georgia


|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV valstybės sekretoriai Jungtinės Amerikos Valstijos |
| --- |
|  |
| 
John Jay • Džefersonas • Rendolfas • Pikeringas • Dž. Maršalas • Medisonas • Smitas • Monro • Adamsas • Klėjus • Van Burenas • Livingstonas • Makleinas • Forsifas • Vebsteris • Apšaras • Kolhaunas • Bukananas • Kleitonas • Vebsteris • Everetas • Marsis • Kasas • Blekas • Siuardas • Vošburnas • Fišas • Evartsas • Bleinas • Frelinghuisenas • Bajardas • Bleinas • Fosteris • Grešamas • Olnei • Šermanas • Dei • Hei • Rutas • Beikonas • Noksas • Brajanas • Lansingas • Kolbis • Hjusas • Kelogas • Stimsonas • Halas • Stetinjusas • Bairnsas • Džordžas Maršalas • Eiksonas • Djulsas • Herteris • Raskas • Rodžersas • Kisindžeris • Vencas • Muskis • Heigas • Šultsas • Beikeris • Yglburgeris • Kristoferis • Olbrait • Pauelas • Rais • Klinton • Kerry • Tillerson • Pompeo • Anthony Blinken | JAV valstybės departamento herbas |

 |